Хабарландыру

ҚР ЕК 139б. 1-2 т. сәйкес , Қарағанды қ. «№23ЖББМ» КММ мұғалімдерді жұмысқа қабылдайды.

Құжаттар 21.08.2021ж.- 25.08.21ж. аралығында сағат 9.00 –ден 18.00. дейін (түскі үзіліс 13.00-14.00) қабылданады.

Лауазымы – информатика мұғалімі

 Құжаттар тізімі:

* Өтініш
* Жеке куәлік (көшірме)
* Диплом және дипломға қосымша (көшірме)
* Еңбек кітапшасы (көшірме)
* Біліктілік санаты туралы куәлік,бар болған жағдайда (көшірме)
* Психоневрологиялық анықтама
* Наркологиялық анықтама
* Сотталмағандығы туралы анықтама

Сағат – 16

Функционалдық міндеттері

#### **«№ 23 ЖББОМ» КММ директорының**

**2020 жылғы 25 тамыздағы**

**№ 255 бұйрығымен**

**БЕКІТІЛДІ**

# Лауазымдық нұсқаулық

**Коммуналдық мемлекеттік мекеме – *№ 23 жалпы білім беретін мектеп***

**Лауазымның толық атауы–** Барлық мамандықтардың пән мұғалімдері

**1.Лауазым туралы ақпарат:**

* 1. Барлық мамандықтардың пән мұғалімдері.
	2. Барлық мамандықтардың пән мұғалімдері Оқытылатын пәннің ерекшелігін ескере отырып, білім алушыларды мемлекеттік жалпыға міндетті білім беру стандарттарына сәйкес және "Құндылықтарға негізделген білім беру" тұжырымдамасының негізінде оқыту мен тәрбиелеуді жүзеге асырады.
	3. Қазақстан Республикасының Конституциясын, Қазақстан Республикасының Еңбек Кодексін, Қазақстан Республикасының "Білім туралы", "Педагог мәртебесі туралы", Педагогикалық әдептің кейбір мәселелері туралы», "Сыбайлас жемқорлыққа қарсы іс-қимыл туралы" Заңдарын және білім беруді дамытудың бағыттары мен перспективаларын айқындайтын басқа да нормативтік құқықтық актілерді және басқа да білім беруді дамытудың бағыттары мен келешегін айқындайтын нормативтік құқықтық актілерді, педагогика мен психология негіздерін, мемлекеттік жалпыға міндетті білім беру стандартын, педагогиканы, педагогикалық психологияны, педагогикалық ғылым мен практиканың жетістіктерін, экономика негіздерін, қаржы-шаруашылық қызмет туралы заңнамаларды, еңбекті қорғаудың, техника қауіпсіздігі және өртке қарсы қорғанудың ережелері мен нормаларын, санитариялық ережелер мен нормаларды.

2. Осы лауазымда жұмыс істеу қызметкерден келесі біліктіліктерді талап етеді:

|  |  |
| --- | --- |
| **Белгілер** | Талаптар  |
| **Білімі** | Тиісті бейін бойынша жоғары және (немесе) жоғары оқу орнынан кейінгі педагогикалық немесе өзге де кәсіптік білімі немесе жұмыс өтіліне талап қойылмайды немесе тиісті бейін бойынша техникалық және кәсіптік педагогикалық білімі болуы тиіс. |
| **Кәсіптік құзыреттілік**  | 1) "педагог" (санаты жоқ):      оқу пәнінің, оқу-тәрбие процесінің, оқыту және бағалау әдістемесінің мазмұнын біледі;       білім алушылардың психологиялық-жас ерекшеліктерін ескере отырып, оқу-тәрбие процесін жоспарлайды және ұйымдастырады,        білім алушының жалпы мәдениетін қалыптастыруға және оны әлеуметтендіруге ықпал етеді,       білім беру ұйымы деңгейіндегі іс-шараларға қатысады, білім алушылардың қажеттіліктерін ескере отырып, тәрбиелеу мен оқытуда жеке тәсілді жүзеге асырады      2) "педагог-модератор":      "педагог" санатының жалпы талаптарына сәйкес келеді, сонымен қатар:      оқытудың инновациялық нысандарын, әдістері мен құралдарын пайдаланады, білім беру ұйымы деңгейінде тәжірибені жинақтайды, білім беру ұйымы деңгейінде олимпиадаларға, конкурстарға, жарыстарға қатысушылар болады;      3) "педагог-сарапшы":      "педагог-модератор" санатының жалпы талаптарына сәйкес келеді, сонымен қатар:      ұйымдастырылған оқу қызметтерін талдау дағдыларын меңгерген,      конструктивті және тәлімгерлікті іске асырады, білім беру ұйымдары деңгейінде жекелей немеесе ұжым болып кәсіби дамыту басымдықтарын анықтайды:      қала/өңір деңгейінде тәжірибені жинақтайды, білім беру ұйымы деңгейінде олимпиадаларға, конкурстарға, жарыстарға қатысушылар болады;      4) "педагог-зерттеуші":      "педагог-сарапшы" санатының жалпы талаптарына сәйкес келеді, сонымен қатар:      сабақты зерттеу және бағалау құралдарын әзірлеу дағдыларын меңгерген,       білім алушылардың зерттеу дағдыларын дамытуды қамтамасыз етеді,       білім алушылардың зерттеу дағдыларын дамытуды қамтамасыз етеді,       педагогикалық қоғамдастықта аудан, қала деңгейінде тәлімгерлікті жүзеге асырады және даму стратегиясын конструктивті анықтайды,        облыс/республикалық маңызы бар және астаналық қалалары, Республика деңгейінде тәжірибені жинақтайды (республикалық ведомстволық бағынысты ұйымдар үшін);        облыс/ республикалық маңызы бар және астаналық қалалары, республика деңгейінде олимпиадаларға, конкурстарға, жарыстарға қатысушылардың болуы (республикалық ведомстволық бағынысты ұйымдар үшін);        5) "педагог-шебер":       "педагог-шебер" санатының жалпы талаптарына сәйкес келеді, сонымен қатар:       авторлық бағдарламалары бар болуы және республикалық оқу-әдістемелік кеңесте мақұлданған, авторлық бағдарламасы немесе оқулықтарға, оқу-әдістемелік құралдардың авторы (тең автор) бола алуы;        ғылыми жобалау дағдыларын дамытуды қамтамасыз етеді,        жетекшілік етуді іске асырады және облыс деңгейінде кәсіби бірлестіктердің желісіндамытуды жоспарлайды,        республикалық және халықаралық конкурстар мен олимпиадалардың қатысушысы болып табылуы немесе немесе облыстық білім беру органдарының уәкілмен бекітілген республикалық және халықаралық конкурстарға қатысушыларды даярлауы тиіс.  |
| **Практикалық тәжірибе** |      Бар болған жағдайда біліктілігі жоғары деңгейдегі педагогикалық жұмыс өтілі үшін педагог-шебер – 5 жыл.    Педагог-модератор үшін кемінде 2 жыл, педагог-сарапшы үшін кемінде 3 жыл, педагог-зерттеуші кемінде 4 жыл. |
| **Лауазымдық міндеттері**  | 3.1. Оқытылатын пәннің ерекшелігін ескере отырып, білім алушыларды мемлекеттік жалпыға міндетті білім беру стандарттарына сәйкес және "Құндылықтарға негізделген білім беру" тұжырымдамасының негізінде оқыту мен тәрбиелеуді жүзеге асырады, 3.2.Білім алушы мен тәрбиеленуші тұлғасының жалпы мәдениетін қалыптастыруға және оның әлеуметтенуіне ықпал етеді, білім алушының жеке қабілеттерін анықтайды және дамытуға ықпал етеді.3.3. Оқушылардың жеке қабілеттерін ескере отырып, оқытудың жаңа тәсілдерін, тиімді түрлерін, әдістері мен құралдарын қолданады. 3.4.Қысқа мерзімді жоспарларды, бөлімдер мен тоқсанның суммативті бағалауға арналған тапсырмаларды жасайды. 3.5.Электронды журналдарды толтырады. 3.6.Жалпыға міндетті білім беру стандарттарында көзделген оқушылар мен деңгейден төмен емес тәрбиеленушілердің пәндік нәтижелерін, жүйелік-қызметтік, тұлғалық жетістіктерін қамтамасыз етеді.3.7.Оқу бағдарламаларын әзірлеуге және орындауға қатысады, оқу жоспары мен оқу процесінің кестесіне сәйкес олардың толық көлемде іске асырылуын қамтамасыз етеді.3.8.Әдістемелік бірлестіктердің, әдістемелік кеңестердің, желілік қоғамдастықтардың отырыстарына қатысады. 3.9.Білім алушылардың, тәрбиеленушілердің жеке қабілеттерін, қызығушылықтары мен бейімділігін зерттейді. 3.10.Арнайы (түзету) білім беру мекемелерінде оқытылатын пәннің ерекшелігін ескере отырып, дамуында ауытқуларды барынша түзетуге бағытталған білім алушыларды, тәрбиеленушілерді оқыту және тәрбиелеу жөніндегі жұмысты жүзеге асырады.3.11.Ата –аналарға арналған педагогикалық консилиумдарға қатысады.3.12. Ата-аналарға кеңес береді.3.13.Кәсіби құзыреттілікті, оның ішінде ақпараттық-коммуникациялық құзыреттілікті арттырады.Еңбекті қорғау, қауіпсіздік техникасы және өртке қарсы қорғау ережелері мен нормаларын орындайды. 3.14.Білім беру процесі кезеңінде білім алушылардың өмірі мен денсаулығын сақтауды қамтамасыз етеді. 3.15.Ата-аналармен немесе оларды алмастыратын тұлғалармен ынтымақтастықты жүзеге асырады. 3.16.Жабдықты пайдалану кезінде қауіпсіздік техникасы талаптарын орындайды. 3.17.Білім беру процесі кезінде балалардың өмірі мен денсаулығын сақтау үшін қажетті жағдайлар жасауды қамтамасыз етеді. 3.18.Тізбесін білім беру саласындағы уәкілетті орган бекіткен құжаттарды толтырады. 3.19.Білім беру ұйымдарында "Құндылықтарға негізделген білім беру" тұжырымдамасын білім беру процесінде барлық нысандар, оның ішінде балалар отбасыларының қатысуымен енгізеді. 3.20.Білім алушылар, тәрбиеленушілер, арасында академиялық адалдық қағидаларын, сыбайлас жемқорлыққа қарсы мәдениеттің алдын алады.3.20.1. Саяси үгіттеу, білім алушыларды саяси, діни немесе өзге де нанымдарды қабылдауға не олардан бас тартуға мәжбүрлеу үшін, әлеуметтік, нәсілдік, ұлттық немесе діни алауыздықты қоздыру үшін, азаматтардың әлеуметтік, нәсілдік, ұлттық, діни немесе тілдік тиесілілігі, діни немесе тілдік қатыстылығы, олардың дінге көзқарасы белгісі бойынша айрықшалығын, артықшылығын не кемдігін насихаттайтын үгіттеу үшін, оның ішінде білім алушыларға тарихи, ұлттық немесе діни наным-сенімдер туралы , сондай-ақ білім алушыларды Қазақстан Республикасы мен Қазақстан Республикасының заңнамасына қайшы келетін іс-әрекеттерге итермелеуде білім беру әлеуетін пайдалануға құқығы жоқ.3.20.2.Құқық қорғау органдарына және білім беру ұйымының басшылығына қылмыстық не әкімшілік құқық бұзушылық белгілері бар, оның ішінде білім беру ұйымынан тыс жерде кәсіптік қызметіне байланысты өзіне белгілі болған әрекеттерді (әрекетсіздікті) кәмелетке толмағандардың жасау немесе оларға қатысты жасалу фактілері туралы дереу хабарлауға.3.20.3. Әріптестерге, басшыларға және өзге де лауазымды тұлғаларға сыйлықтар бермеу және лауазымдық өкілеттіктерді пайдалана отырып мүліктік пайда, игіліктер не артықшылықтар алу үшін қызметтік емес қызметтер көрсетпеу.3.21.**Педагог міндетті:**1) өз қызметінде тиісті кәсіптік құзыреттерді меңгеруге;2) оқыту мен тәрбиелеудің педагогтік қағидаттарын сақтауға, оқыту мен тәрбиелеудің сапасын мемлекеттік жалпыға міндетті білім беру стандарттарында көзделген талаптардан төмен емес деңгейде қамтамасыз етуге;3) өзінің кәсіптік шеберлігін, зерттеу, зияткерлік және шығармашылық деңгейін үздіксіз жетілдіруге, оның ішінде біліктілік санаты деңгейін бес жылда бір реттен сиретпей арттыруға (растауға);4) педагогтік әдепті сақтауға;5) Қазақстан Республикасының заңнамасында белгіленген тәртіппен міндетті мерзімдік медициналық қарап-тексерулерден өтуге;6) білім алушылардың, тәрбиеленушілердің және олардың ата-анасының немесе өзге де заңды өкілдерінің ар-намысы мен қадір-қасиетін құрметтеуге; балаларды заңға, адамның және азаматтың құқықтарына, бостандықтарына, ата-анасына, үлкендерге, отбасылық, тарихи және мәдени құндылықтарға, мемлекеттік рәміздерге құрмет көрсету, жоғары имандылық, патриоттық, қоршаған ортаға ұқыпты қарау рухында тәрбиелеуге;білім алушылар мен тәрбиеленушілердің өмірлік дағдыларын, құзыреттерін, өздігінен жұмыс істеуін, шығармашылық қабілеттерін дамытуға және саламатты өмір салты мәдениетін қалыптастыруға; 7) білім беру ұйымының басшылығына өмірлік қиын жағдайда жүрген баланың анықталу фактілері туралы дереу хабарлауға; құқық қорғау органдарына және білім беру ұйымының басшылығына қылмыстық не әкімшілік құқық бұзушылық белгілері бар әрекеттерді (әрекетсіздікті) кәмелетке толмағандардың жасау немесе оларға қатысты жасалу, оның ішінде білім беру ұйымынан тыс жерде кәсіптік қызметіне байланысты өзіне белгілі болған фактілер туралы дереу хабарлауға;3.22. Құжаттарды жүргізеді: -орта білім беру ұйымдарына арналған 1-4 сыныптарға арналған сынып журналы;- орта білім беру ұйымдарына арналған 5-11 (12) сыныптарға арналған сынып журналы;-орта білім беру ұйымдарына арналған мектепалды сыныптарының журналы;-орта білім беру ұйымдарына арналған факультативтік сабақтардың немесе үйде оқыту журналы;-орта білім беру ұйымдарының педагогіне арналған күнтізбелік-тақырыптық жоспары;-орта білім беру ұйымдарының педагогіне арналған сабақ жоспары немесе қысқа мерзімді жоспары;-жиынтық бағалау жүргізу қорытындылары бойынша талдау туралы мәліметтер;-тәлімгер педагогтың (тәлімгер болып тағайындалған жағдайда) жас маманмен жұмыс жоспары. |

3.Лауазымдық міндеттерді жүзеге асыру үшін қажетті қызметтік қарым-қатынастар (байланыстар):

|  |  |  |
| --- | --- | --- |
| Байланыс түрі  | **Жиілігі** | **Мақсаты** |
| Ішкі байланыстар. Білім беру ұйымының қызметкерлері, ата-ана қоғамдастығы, оқушылар.  | Күн сайын | Оқытылатын пәннің ерекшелігін ескере отырып, білім алушыларды мемлекеттік жалпыға міндетті білім беру стандарттарына сәйкес және "Құндылықтарға негізделген білім беру" тұжырымдамасының негізінде оқыту мен тәрбиелеуді жүзеге асырады. |

4.Құқығы:

Кәсіптік қызметін жүзеге асыру кезінде педагогтың:

4.1. Тиісті білім беру деңгейінің мемлекеттік жалпыға міндетті стандартының талаптары сақталған кезде кәсіптік қызметті ұйымдастырудың тәсілдері мен нысандарын еркін таңдауға;

4.2. Лауазымды адамдар және басқа да тұлғалар тарапынан заңсыз араласудан және кедергі келтіруден қорғалуға;

4.3. Білім алушылар, тәрбиеленушілер және олардың ата-анасы немесе өзге де заңды өкілдері тарапынан кәсібіне құрметпен қаралуына және тиісінше мінез-құлық көрсетілуіне;

4.4. Кәсіптік қызметін жүзеге асыру үшін ұйымдастырушылық және материалдық-техникалық қамтамасыз етілуге және қажетті жағдайлардың жасалуына;

4.5. Ғылыми, зерттеу, шығармашылық, эксперименттік қызметті жүзеге асыруға, педагогтік практикаға жаңа әдістемелер мен технологияларды енгізуге;

4.6.Тиісті білім беру деңгейінің мемлекеттік жалпыға міндетті стандартының талаптары сақталған кезде шығармашылық бастамаға, оқыту мен тәрбиелеудің авторлық бағдарламалары мен әдістерін әзірлеуге және қолдануға, оқыту мен тәрбиелеудің жаңа, неғұрлым жетілдірілген әдістерін дамытуға және таратуға;

4.7. Білім беру бағдарламасына сәйкес оқыту мен тәрбиелеудің оқу құралдарын, материалдарын және өзге де құралдарын таңдауға;

4.8.Білім беру бағдарламаларын, оқу жоспарларын, білім беру қызметінің әдістемелік материалдары мен өзге де құрауыштарын, сондай-ақ оқулықтарды, оқу-әдістемелік кешендер мен оқу құралдарын әзірлеуге қатысуға;

4.9. Жұмыс орны бойынша сайланбалы лауазымға сайлануға және оны атқаруға;

4.10. Білім беру сапасын жетілдіруге бағытталған, оның ішінде білім беру ұйымының қызметіне қатысты мәселелерді талқылауға қатысуға;

4.11. Білім беру ұйымын басқарудың алқалы органдарының жұмысына қатысуға;

4.12. Бес жылда бір реттен сиретпей біліктілігін арттыруға;

4.13. Үздіксіз кәсіптік дамуға және біліктілікті арттыру нысандарын таңдауға;

4.14. Біліктілік санатының мерзімінен бұрын берілуіне;

4.15. Қазақстан Республикасының заңнамасында белгіленген тәртіппен жеке педагогтік қызметке;

4.16. Кәсіптік қызметіндегі табыстары үшін көтермеленуге;

4.17. "Әскери қызмет және әскери қызметшілердің мәртебесі туралы" Қазақстан Республикасының Заңына сәйкес әскери қызметке шақыруды кейінге қалдыруға;

4.18.Қазақстан Республикасының заңнамасында айқындалған тәртіппен және шарттарда кәсіптік дағдыларын сақтап-тұру және арттыру үшін "Болашақ" халықаралық стипендиясы бойынша тағылымдамадан өтуге;

4.19. Өзіне қатысты қабылданатын ұйым басшысының актілеріне, әрекеттеріне және шешімдеріне жоғары тұрған лауазымды адамдарға немесе сотқа шағым жасауға;

4.20. Білім алушылар, тәрбиеленушілер және олардың ата-анасы немесе өзге де заңды өкілдері тарапынан ар-намысы мен қадір-қасиетіне құрмет көрсетілуіне құқығы;

4.21. Қазақстан Республикасының заңнамасында көзделген өзге де құқықтары бар.

Педагогтың осы баптың 1-тармағында көзделген құқықтарын жүзеге асыру басқа адамдардың құқықтары мен бостандықтарын бұзбауға тиіс.

**5.Педагогтың материалдық қамтамасыз етілу құқығы**

      5.1. Мемлекеттік ұйымдарда кәсіптік қызметін жүзеге асыратын педагогке еңбегіне ақы төлеу жүйесі, лауазымдық айлықақылар, қосымша ақылар, үстемеақылар және ынталандыру сипатындағы басқа да төлемдер Қазақстан Республикасының заңнамасында белгіленген тәртіппен айқындалады.

      5.2.Жекеменшік білім беру ұйымдарында кәсіптік қызметін жүзеге асыратын педагогтердің еңбегіне ақы төлеуді олардың құрылтайшылары немесе соған уәкілеттік берілген адам Қазақстан Республикасының заңнамасына сәйкес айқындайды.

     5.3.Мемлекеттік ұйымдар педагогтерінің жалақысын есептеу қағидаларын білім беру саласындағы уәкілетті орган еңбек жөніндегі уәкілетті мемлекеттік органмен келісу бойынша бекітеді.

1. Осы лауазымда Сіз жауапты боласыз:

6.1. Оқу жоспары мен оқу процесінің кестесіне сәйкес білім беру бағдарламаларын толық көлемде іске асырмау;білім беру процесі және мектептен тыс, мектептен тыс іс-шаралар кезінде оқушылардың өмірі мен денсаулығы, оқушылардың құқықтары мен бостандықтарының бұзылуы.

6.2. Мектептің жарғысын және ішкі еңбек тәртібінің ережелерін, мектеп директорының заңды өкімдерін және өзге де жергілікті нормативтік актілерді, осы Нұсқаулықта белгіленген лауазымдық міндеттерді дәлелсіз себептермен орындамағаны немесе тиісінше орындамағаны үшін мұғалім еңбек заңнамасында белгіленген тәртіппен тәртіптік жауаптылықта болады.

6.3. Білім алушының жеке басына дене және (немесе) психикалық зорлық-зомбылыққа байланысты тәрбиелеу әдістерін, оның ішінде бір рет қолданғаны, сондай-ақ өзге де азғындық теріс қылық жасағаны үшін мұғалім ҚР Еңбек кодексіне және "Білім туралы"Қазақстан Республикасының Заңына сәйкес атқаратын лауазымынан босатылуы мүмкін. Жұмыстан шығару берілген заңсыздық тәртіптік жауапкершілік шарасы емес.

6.4. Мектепке немесе білім беру процесіне қатысушыларға өзінің лауазымдық міндеттерін орындауға (орындамауға) байланысты кінәлі залал келтіргені үшін, мұғалім ҚР Еңбек кодексінде және (немесе) азаматтық заңнамада белгіленген тәртіппен және шекте материалдық жауаптылықта болады.

6.5. Білімал АБЖ сапалы және уақытылы толтыруға.

**7.Педагогтың кәсіптік қызметін қамтамасыз ету**

      7.1. Қазақстан Республикасының еңбек заңнамасына сәйкес жұмыс беруші педагогке ол кәсіптік қызметін жүзеге асыру үшін жағдайды қамтамасыз етеді.

      7.2. Педагог кәсіптік қызметін жүзеге асыру кезінде:

      1) Қазақстан Республикасының заңдарында көзделген жағдайларды қоспағанда, оны кәсіптік міндеттерімен байланысты емес жұмыс түрлеріне тартуға;

      2) одан Қазақстан Республикасының білім беру саласындағы заңнамасында көзделмеген есептілікті не ақпаратты талап етіп алдыруға;

      3) Қазақстан Республикасының заңдарында көзделмеген тексерулер жүргізуге;

      4) оған тауарлар мен көрсетілетін қызметтерді сатып алу бойынша міндетті жүктеуге жол берілмейді.

     7. 3. Мемлекеттік орта білім беру ұйымдарының педагогтерін олар кәсіптік қызметін жүзеге асыру кезінде мемлекеттік емес ұйымдардың іс-шараларын өткізуге тартуға жол берілмейді.

8.Тікелей басшы Сіздің жұмысыңызды келесі көрсеткіштер негізінде бағалайды:

8.1. Білім ұйымы директорының жұмыс өкімдері мен бұйрықтарының уақтылы және сапалы орындалуы.

8.2. Жұмыс жоспарларының орындалу дәрежесі.

8.3. Есептердің және ақпараттардың уақтылы ұсынылуы.

Еңбекақысы:

Жоғары білім – 136 762 тг. бастап

Орта білім – 110 996 тг. бастап

Байқау 26.08.21ж. сағ 10.00 , Қарағанды қ. Степной 3 ы.а. , «№23ЖББМ» КММ өтеді.